ID-DEĊIŻJONI TAL-KUMMISSJONI
tat-3 ta' Frar 2005
li temenda d-Deċiżjoni 2002/300/KE li tistabbilixxi l-lista ta' żoni approvati fir-rigward tal-Bonamia ostreae u/jew il-Marteilia refringens
(innotifikata taħt in-numru tad-dokument C(2005) 217)
(Test b'relevanza għaż-ŻEE)
(2005/104/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kondizzjonijiet tas-saħħa ta' l-annimal li jirregolaw it-tqegħid fis-suq ta' annimali u prodotti akwakulturali (1), u b'mod partikolari l-Artikolu 5 tagħha,
Billi:
(1)
Id-Deċiżjoni tal-Kummissjoni 2002/300/KE tat-18 ta' April 2002 li tistabbilixxi l-lista ta' żoni approvati fir-rigward tal-Bonamia ostreae u/jew il-Marteilia refringens (2), tistipula ż-żoni fil-Komunità meqjusa ħielsa mill-mard tal-molluski Bonamia ostreae u/jew Marteilia refringens.
(2)
Id-Danimarka tat ġustifikazzjonijiet għall-kisba ta' l-istatus ta' żona approvata fir-rigward tal-Bonamia ostreae u l-Marteilia refringens, għaż-żona ta' Limfjorden. Id-dokumentazzjoni provduta turi li ż-żona tilħaq il-ħtiġijiet tad-Direttiva 91/67/KEE. Hi għalhekk tikkwalifika għall-istatus ta' żona approvata u għandha tkun miżjuda mal-lista ta'żoni approvati stipulati fid-Deċiżjoni 2002/300/KE.
(3)
Minbarra dan, l-Irlanda ressqet talba biex issir emenda għal-lista ta' żoni fl-Irlanda approvati fir-rigward tal-Bonamia ostreae fid-Deċiżjoni 2002/300/KE, sabiex id-deskrizzjoni ġeografika f'waħda miż-żoni affettwati minn dik il-marda tkun iktar preċiża. Skond dan, id-deskrizzjoni “Logmore, Belmullet” għandha tinbidel għal “Loughmore, Blacksod Bay”
(4)
Id-Deċiżjoni 2002/300/KE għandha tiġi emendata skond dan.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il- Katina Alimentari u s-Saħħa ta' l-Annimali,
ADDOTTAT DIN ID-DEĊIŻJONI:
Artikolu 1
L-Anness għad-Deċiżjoni 2002/300/KE huwa mibdul bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fit-3 ta' Frar 2005.